

Referat af grupperådsmøde i Polarstjernen

**torsdag d. 8. april 2021 kl. 19.30-20.30**

on-line.

Der var 22 computere i gang, og bag den ene sad der 5 klanspejdere. Afstemningerne blev holdt på Google Forms, og kun dirigent og referent blev valgt efter princippet om at den der tier, samtykker. Links til afstemning blev sat i chatten efterhånden som der skulle stemmes.

1. Formanden bød velkommen.
2. Valg af dirigent og referent: bestyrelsen foreslog hhv Liv og Gitte, som blev valgt
3. Beretninger

Beretninger fra GL, formand og grenene var udsendt i god tid inden mødet. Der var ingen spørgsmål, og beretningerne blev godkendt.

1. Fremlæggelse af regnskab for 2020. Regnskabet og kommentarer var udsendt sammen med indbydelsen. Lisbet knyttede følgende kommentarer til det:

Regnskabet præget af Covid, hvilket vil sige, at vi har et overskud der delvis skyldes manglende aktiviteter. Der er søgt penge til en del vedligehold og nyanskaffelser, og DUF har dækket ind for manglende indtjening på diverse løb og festivaler. Det har sikret penge til troppens tur til sommer, er egentlig var bestemt til at gå til udlandet.

Bestyrelsen har besluttet, at i hvert tilfælde en del af de penge, der i år ikke er brugt på ture mm., bruges i 2022 til nedsat deltagerbetaling på Spejdernes Lejr.

Regnskabet blev godkendt

1. Behandling af indkomne forslag: der var ikke kommet nogen forslag
2. Væsentlige beslutninger om gruppens fremtid
3. Gruppens udviklingsplan/ vision 2021/22: udviklingsplanen udsendt med indbydelsen. Gitte uddybede en smule: der er lagt stor vægt på, at spejdere og ledere har brug for gode og sjove oplevelser. Desuden har vi stort fokus på at få flere ledere til alle grene.

Udviklingsplanen blev godkendt

1. Vedtagelse af budget for 2021: udsendt sammen med indbydelsen. Der er budgetteret med underskud, hovedsalig pga troppens sommerlejr, der tages fra tropskontoen. Der skal skiftes vinduer i gavlen, og de bliver 2/3 financieret af 2:1 puljen fra Odense Kommune.

Budgettet blev godkendt

1. Fastsættelse af antal medlemmer i bestyrelsen.

Nuværende bestyrelse:

Formand John Hoppe

Kasserer Lisbet Trøjgaard

Forældre: Ole Larsen, Frank Lyngbakke, Boie Frederiksen. Suppleant Janne Kohrt.

Unge: Tristan, Thøger og Django

Ledere: Liv (GL), Gorm, Christoffer, Gaja, Gitte

Bestyrelsen foreslår samme antal, dvs.: 5 forældre (inkl. formand og kasserer), en forældresuppleant, 5 ledere inkl. en GL, 3 unge

Forslaget om 13 medlemmer samt en suppleant blev godkendt

1. Valg til bestyrelsen

På valg er:

**Forældre:**

Kasserer Lisbet Trøjgaard. Blev genvalgt

Suppleant Janne Kohrt. Blev genvalgt

**Ledere på valg:** Gorm (genopstillede ikke),

Gitte. Blev genvalgt

Julie opstillede, blev valgt

**Unge på valg:**

Thøger (Esther Lange), Tristan (Cornelia Watt) og Django (Andrea Skrydstrup) genopstillede ikke

Danny (Emma Fyrst), Jonhild (Jacob Utoft Sørensen) og Gerhardt (Alberte Holten-Møller) blev valgt

1. Valg af to repræsentanter til Korpsrådet (12.-14. november)

Bente og Liv blev valgt.

1. Valg af fem repræsentanter til Divisionsrådet (31. maj)

Bente, Lisbet, John, Liv og Gitte blev valgt.

1. Valg af revisor og revisorsuppleant.

Jens Svalgaard genopstiller som revisor, og blev valgt

Jacob Preil Andersen stiller op til revisorsuppleant og blev valgt

1. Evt.: Georgs mor Ann sagde tak for indsatsen med at holde gang i spejderiet under Covid som noget af det eneste ud over skolerne. Hermed givet videre til lederne:-D

Desuden tak fra GL (og resten af gruppen) til forældre for at sende spejderne afsted til møder og holde ved – vi er så heldige ikke at have fået flere udmeldinger under Covid end normalt.

FORMAND John Hoppe\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIRIGENT Liv karutwald\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_